!!! ПРОЕКТ

 НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА

ЗА ОТГЛЕЖДАНЕТО НА ЖИВОТНИ НА ТЕРИТОРИЯТА

НА ОБЩИНА МЪГЛИЖ

Приета с решение № 39 от 28.01.2016 г. на Общински съвет – Мъглиж 
§ 1. Наименованието и съдържаието на Раздел ІІ Допустими норми за брой и вид на отглежданите животни в зависимост от мястото им на отглеждане от Наредба за отглеждане на животни на територията на Община Мъглиж следа да се измени съобразно предвидените изменения във връзка с изменения в Наредба № 44 от 20.04.2006 г. за ветеринарномедицинските изисквания към животновъдните обекти по следния начин:

Чл.1. Изменя се наименованието на Раздел ІІ Допустими норми за брой и вид на отглежданите животни в зависимост от мястото им на отглеждане и той придобива следната редакция: Раздел ІІ Допустими норми за брой и вид на отглежданите животни /заглавие изм.. Реш. № ........../ .............. г./ 

Чл. 2. Отменя се чл. 5 

Чл.5. /отм. Реш. № ........../ .............. г./ 

1. /отм. Реш. № ........../ .............. г./ 

1.1. /отм. Реш. № ........../ .............. г./ 

1.2. /отм. Реш. № ........../ .............. г./ 

1.3. /отм. Реш. № ........../ .............. г./ 

2. /отм. Реш. № ........../ .............. г./ 

3. /отм. Реш. № ........../ .............. г./ 

Чл.3. Разпоредбата на чл. 6, ал. 1 се изменя по следния начин: 
Чл. 6. /Изм. Реш. № 570/ 27.11.18 г. //изм. Реш. № ........../ .............. г./ (1) В личните стопанства на физически лица се отглеждат за лични нужди до: 
1.  два броя едри преживни животни (ЕПЖ) и приплодите им до 12-месечна възраст;
2.  десет броя дребни преживни (ДПЖ) с приплодите им до 9-месечна възраст;  
3.  три броя прасета за угояване, различни от свине майки и некастрирани нерези;  
4.  два броя еднокопитни и приплодите им до 12-месечна възраст;  
5.  десет възрастни зайци с приплодите им, но не повече от сто броя общо;  
6.  петдесет възрастни птици независимо от вида;  
7.  сто бройлера или подрастващи птици независимо от вида.  
Чл.4. Разпоредбата на чл. 6, ал. 2 се изменя по следния начин: 

(2) /изм. Реш. № ........../ .............. г./ Обектите по ал. 1 отговарят на следните изисквания по чл. 4, ал. 1, т. 2, 3, 5 и 6 от Наредба № 44 от 20.04.2006 г. за ветеринарномедицинските изисквания към животновъдните обекти и имат обособено място за съхранение и обеззаразяване на тор:

1. изградени са съгласно изискванията на нормативните документи за защита и хуманно отношение към селскостопанските животни;  

2. снабдени са постоянно с вода за пиене от собствени и/или от обществени водоизточници като при свине и птици, отглеждани във фамилни и индустриални ферми, се осигурява питейна вода;  

3. оградени са по начин, осигуряващ безопасността на обекта и здравното благополучие на животните, който не позволява свободен достъп на хора и други животни; около животновъдните обекти за отглеждане на свине в индустриална ферма за ограничаване на всякакъв контакт с диви свине се обособява: 

а) буферна зона с отстояние не по-малко от 500 м от оградата на обекта до горски територии и обработваеми земеделски земи за добив на продукция, или  

б) двойна ограда, състояща се от мрежа и електропастир, или  

в) плътна ограда, която е метална или зидана;".  

4. имат обособени места и/или съоръжения за съхранение на фураж за изхранване на животните и постеля, като за птиците и свинете обособените места и/или съоръженията са покрити и заградени по начин, осигуряващ защита от диви птици и гризачи;


Чл.5. Разпоредбата на чл.6, ал. 4 се изменя и придобива следната редакция:
Ал.4. При подвижно пчеларство разрешение за настаняване или преместване на временен пчелин се издава от кмета в деня на подаване на молбата при наличие на следните изискванията на чл. 13, ал. 1 от Наредба № 44 от 20.04.2006 г. за ветеринарномедицинските изисквания към животновъдните обекти, а за поземлените имоти в горски територии - по реда на Закона за горите: 
1. Право на ползване по чл. 12 от  Наредба № 44 от 20.04.2006 г. за ветеринарномедицинските изисквания към животновъдните обекти може да се учреди в полза на заявителите, когато:  

А) в района не са настанени повече от 50 броя пчелни семейства в радиус 2,5 км;  

Б) в населени места и вилни зони пчелините са на разстояние не по-малко от 5 м от границата на съседа, ако входовете им са ориентирани към него, и не по-малко от 3 м, ако входовете не са с лице към границите на съседния имот; при наличието на плътна ограда, висока над 2 м, или когато са разположени на склон и съседният имот е поне 2 м под нивото на пчелина, пчелините може да се настаняват и до самата ограда;  

В) няма констатирано заразно заболяване по пчелите и пчелното пило в района от органите на Българската агенция по безопасност на храните.  

2. Точка 1, буква „А” не се прилага за райони, заети от растителност с обилно нектароотделяне - акациеви, липови гори и масиви, засети с културни медоносни видове.  

Чл.6. Разпоредбата на чл.6, ал.5 се изменя по следния начин:
Ал.5. Собствениците или ползвателите на пчелини - лични стопанства, подават заявление по образец до директора на съответната областна дирекция по безопасност на храните чрез кмета или кметския наместник, като за регистрацията не се събира такса.
1. Собственици на пчелини могат да бъдат физически и юридически лица.  

2. В кметствата се води и регистър на пчелните семейства на подвижно пчеларство, в който се вписват:  

А) трите имена на собственика, съответно за юридическото лице - наименованието на фирмата и БУЛСТАТ / ЕИК;  

Б) постоянният адрес по местоживеене на собственика, съответно адресът на управление на юридическото лице;  

В) постоянното местонахождение на пчелина или мястото, откъдето са придвижени (кметство), с номер и дата на ветеринарномедицинското свидетелство; 

Г) регистрационният номер на пчелина;  

Д) броят на пчелните семейства, които са придвижени при подвижно пчеларство;  
Е) мястото на настаняване с посочени GPS координати;  

Чл.7. Разпоредбата на чл.7, ал.1 се изменя и придобива следната редакция:

Чл.7 /Изм. Реш. № 570/ 27.11.18 г. / /изм. Реш. № ........./................. г./ (1) Отглеждането на селскостопански животни извън обема посочен в чл. 6 от настоящата Наредба се счита за промишлено отглеждане.
§ 2. Съдържаието на Раздел ІІІ Отглеждане на селскостопански животни от Наредба за животни на територията на Община Мъглиж следа да се измени съобразно предвидените изменения във връзка с изменения в Наредба № 44 от 20.04.2006 г. за ветеринарномедицинските изисквания към животновъдните обекти по следния начин:

Чл.8. Разпоредбата на чл.9, ал.1 се изменя и придобива следната редакция:

Чл.9.(1) Животновъдните обекти - лични стопанства, за отглеждане на селскостопански животни подлежат на регистрация в ОДБХ, на чиято територия се намира обектът.  
Чл.9. Разпоредбата на чл.9, ал.2 се изменя и придобива следната редакция: 

Чл.9.(2) За регистрация по ал. 1 собственикът или ползвателят на обекта подава до директора на ОДБХ заявление по образец, утвърден от изпълнителния директор на БАБХ.  
Чл.10. Разпоредбата на чл.9, ал.3 се изменя и придобива следната редакция:
Чл.9.(3) Заявлението за регистрация се подава чрез кмета или кметския наместник, като за всяко заявление се издава входящ номер. На всеки 10 дни кметът или кметският наместник предоставя на съответната ОДБХ за регистрация всички постъпили за периода заявления.
Чл.11. Разпоредбата на чл.11 се отменя

Чл. 11.  /отм. Реш. № ........../ .............. г./ 

1. /отм. Реш. № ........../ .............. г./ 

2. /отм. Реш. № ........../ .............. г./ 

3. /отм. Реш. № ........../ .............. г./ 

4. /отм. Реш. № ........../ .............. г./ 

а) /отм. Реш. № ........../ .............. г./ 

б) /отм. Реш. № ........../ .............. г./ 

в) /отм. Реш. № ........../ .............. г./ 

г) /отм. Реш. № ........../ .............. г./ 

5. /отм. Реш. № ........../ .............. г./ 

6. /отм. Реш. № ........../ .............. г./ 

7. /отм. Реш. № ........../ .............. г./ 

8. /отм. Реш. № ........../ .............. г./ 

9. /отм. Реш. № ........../ .............. г./ 

10. /отм. Реш. № ........../ .............. г./ 

11. /отм. Реш. № ........../ .............. г./ 

12. /отм. Реш. № ........../ .............. г./ 

13. /отм. Реш. № ........../ .............. г./ 

Това са разпоредбите до настоящия момент (за сравнение):
Чл.5. /Изм. Реш. № 570/ 27.11.18 г./ Според мястото на отглеждане, територията на Общината се районира както следва:

1. Зона I, която включва:

1.1. Град Мъглиж – кв. 33, 34, 35, 36, 37, 38, 39, 64, 66 и 380; 

1.2. Село Ветрен – кв. 23, 24, 30, 32, 33, 36, 38, 57, 58, 60, 75, 76 и 78;
1.3. Село Ягода – кв. 2, 3, 11, 12, 25, 32, 33, 34, 35, 36, 41, 102 и 103;
2. Зона II, която включва: Районите в населените места гр. Мъглиж, с. Ягода и с. Ветрен - извън Зона I и всички останали населени места от община Мъглиж.
3. Територията извън регулацията на населените места.
Чл. 6. /Изм. Реш. № 570/ 27.11.18 г. / (1) В Зона I се разрешава отглеждането на селскостопански животни и птици в урегулиран поземлен имот (УПИ) или реално обособена част от УПИ както следва:


1. Свине за угояване до 2 бр.;


2. Овце или кози до 2 броя с техните приплоди до 6 месечна възраст;


3. Зайци до 5 броя и техните приплоди до 2 месечна възраст;


4. Птици на открито до 10 броя; птици в клетки до 20 броя;

5. Пчелни кошери до 2 броя.

(2) В Зона I се забранява отглеждането на едър рогат добитък, еднокопитни бозайници и впрегатен добитък.


(3) Във всички райони на територията на общината се забранява отглеждането на животни в междублокови пространства, мазета, тавани, веранди, тераси, покриви и гаражи.

(4) В Зона II се разрешава отглеждането на селскостопански животни и птици в урегулиран поземлен имот (УПИ) или реално обособена част от УПИ както следва:

1. Едър рогат добитък: крави  до 2 броя с приплодите им до 18 месечна възраст;

2. Впрегатен добитък до 2 броя с приплодите им до 24 месечна възраст;


3. Овце или кози до 10 броя и техните приплоди до 18 месечна възраст;


4. Еднокопитни: 2 броя с приплодите им до 12 месечна възраст;


5. Свине до 3 броя с приплодите им до 2 месечна възраст;


6. Зайци до 10 броя и техните приплоди до 2 месечна възраст;


7. Птици на открито до 30 броя; птици в клетки до 50 броя;


8. Пчелни кошери до 20 броя.

(5) На територията извън регулация на населените места на общината се разрешава отглеждането на селскостопански животни и птици както следва:

1. Едър рогат добитък: крави  до 5 броя с приплодите им до 18 месечна възраст;

2. Впрегатен добитък до 5 броя с приплодите им до 24 месечна възраст;


3. Овце или кози до 10 броя и техните приплоди до 18 месечна възраст;


4. Еднокопитни: 5 броя с приплодите им до 12 месечна възраст;


5. Свине до 5 броя с приплодите им до 2 месечна възраст;


6. Зайци до 15 броя и техните приплоди до 2 месечна възраст;


7. Птици на открито до 50 броя; птици в клетки до 100 броя;


8. Пчелни кошери до 50 броя.

Чл. 7 /Изм. Реш. № 570/ 27.11.18 г. / (1) Отглеждането на селскостопански животни извън обема посочен в чл. 6, ал. 1, ал. 4 и ал. 5 от настоящата Наредба се счита за промишлено отглеждане.

(2) При промишлено отглеждане на животни се спазват изискванията на чл. 136 и чл. 137 от ЗВМД, разпоредбите на ЗУТ и Наредба № 44/20.04.2006 г. за ветеринарномедицинските изисквания към животновъдните обекти на Министерство на земеделието и храните.

(3) Промишлено отглеждане на животни в строителните граници на населените места се допуска само в животновъдни обекти регистрирани съгласно чл. 137 от ЗВМД, след предварително одобрение от кмета на съответното населено място и при наличието на нотариално заверено съгласие от всички собственици на съседните имоти.

Чл.9.(1) Собствениците на селскостопански животни уведомяват ветеринарният лекар обслужващ ветеринарният обект за вида, пола и броя на притежаваните от тях едри преживни и еднокопитни животни и настъпилите промени в числеността им в срок до 3 (три) работни дни за новозакупените животни и до - 7 дни за новородените животни на досега съществуващите.
(2) Собствениците на пчелни семейства в 15-дневен срок от тяхното придобиване подават в общината или кметството на територията, на което е разположен пчелина, заверена от държавен или лицензиран частно практикуващ ветеринарно - медицински специалист декларация (образец) с отразен в нея регистрационен номер на пчелина.

(3) Постоянните пчелини задължително са с ограда. В срока по ал. 2 собственикът поставя на оградата табелка с името си (наименование на фирмата), адрес (седалище), брой на пчелните семейства и регистрационен номер на пчелина.

(4) В населени места в имоти с ниско жилищно строителство и в законно застроените имоти извън границите на урбанизираната територия, пчелините са на разстояние не по-малко от 5 м от границата на съседа, ако входовете им са ориентирани към него, и не по-малко от 3 м, ако входовете не са с лице към границите на съседния имот; при наличието на плътна ограда, висока над 2 м, но до 2,2 м съгласно изискванията на ЗУТ, или когато са разположени на склон и съседният имот е поне 2 м под нивото на пчелина, пчелините може да се настаняват и до самата ограда;

(5) Постоянни и временни пчелини не се устройват на: 



1. разстояние, по-малко от 100 м от административни сгради, училища, детски градини и
болнични
заведения;



2. разстояние, по-малко от 10 км в райони с регистрирани племенни пчелини за производство на елитни пчелни майки и резерватни пчелини;



3. разстояние, по-малко от 5 км в райони с регистрирани репродуктивни пчелини за производство на племенни пчелни майки;



4. територията на обекти, свързани с отбраната и сигурността на страната;



5. разстояние, по-малко от 500 м от химически заводи, които замърсяват въздуха с вредни вещества, термоелектроцентрали, екарисажи, предприятия за кръвен албумин, туткал, кожарски фабрики, складове за кожи и угоителни стопанства.


6. територия с констатирано заразно заболяване по пчелите и пчелното пило.

(6). Временни пчелини се настаняват на места, отстоящи на повече от 300 м от съседни пчелини и на повече от 100 м от републиканската пътна мрежа.
Чл. 11. Собствениците на селскостопански животни:

1. Представят в тридневен срок на ветеринарния лекар, който обслужва животновъдния обект, ветеринарномедицинско свидетелство за придобитите животни, а за едрите преживни и еднокопитни животни - и ветеринарномедицински паспорт;

2. Предоставят животните си за идентификация, ваксинация и диагностични изследвания;

3. Съхраняват дневник, в който ветеринарният лекар, обслужващ обекта, записва проведените лечебно - профилактични мероприятия. Дневникът се съхранява за срок 5 години от прекратяването на дейността на обекта, включително и в случаите, когато животното е заклано в този срок;

4. Съхраняват регистър, в който ветеринарният лекар вписва:

а) идентификационните номера на животните;

б) умрелите, закланите и продадените животни;

в) новопостъпилите животни;

г) регистрационния номер на животновъдния обект, от който са придобити или в който са продадени животните;

5. удостоверяват с подписа си в дневника по т. 3, че са запознати с карентните срокове на ВМП /ветеринарномедицински продукти/ или на медикаментозните фуражи, с които са третирани животните им;

6. представят при поискване от ветеринарния лекар ветеринарномедицинските паспорти, регистъра на животновъдния обект и дневника по т. 3;

7. уведомяват незабавно ветеринарния лекар, който обслужва животновъдния обект, за промени в здравословното състояние на животните, за извършено неотложно клане и за умрели животни;

8. осигуряват достъп до животновъдния обект и животните на ветеринарния лекар, който ги обслужва;

9. изграждат и поддържат животновъдния обект в съответствие с ветеринарномедицинските изисквания;

10. спазват изискванията за придвижване и транспортиране на животни;

11. спазват изискванията за защита и хуманно отношение към животните;

12. изпълняват предписанията на ветеринарните лекари, свързани с прилагане на мерките за профилактика, ограничаване и ликвидиране на болестите по животните;

13. водят и съхраняват регистър на работниците в обекта.

МОТИВИ

ЗА ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ОТГЛЕЖДАНЕ НА ЖИВОТНИ НА ТЕРИТОРИЯТА НА ОБЩИНА МЪГЛИЖ

Мотиви: 
Действащата наредба е приета с Решение № 39 от 28.01.2016 г. и изменена с Решение № 303 от 30.03.2017 г. и Решение № 570 от 27.11.2018 г. на Общински съвет Мъглиж.

При извършен преглед на Наредбата за отглеждане на животни на територията на Община Мъглиж, се установи противоречието на част от текстовете  в наредбата им с визирайки Наредба № 44 от 20.04.2006 г. за ветеринарномедицинските изисквания към животновъдните обекти и Закона за пчеларството, които представляват актове от по-висока степен. 

Предвид горното, следва да бъдат извършени измененията в Наредбата за отглеждане на животни на територията на Община Мъглиж.

Предложения по проекта могат да се изпращат на електронна поща ob_maglizh@mail.bg в срок до 20 септември 2021 година включително.
